Ékonomi

Ékonomi inggih punika wawengkon saking produksi, distribusi miwah paadolan, taler konsumsi saking barang miwah jasa. Sekadi katah, punika kategesang pinaka domain sosial sané ngutamayang praktik, wacana, miwah éksprési material sané mapaiketan sareng produksi, ngawigunayang, miwah ngelola wit wasa. Ékonomi sané kaicén inggih punika sapiranti prosés sané nyarengin budaya, ajin, pendidikan, évolusi téknologi, babad, organisasi sosial, struktur politik, sistem hukum miwah wit wasa palemahan pinaka faktor utama. Paindikan puniki ngicénin kontéks, daging, miwah netepang kahanan miwah paraméter ring dija ékonomi punika mamargi. Tiosan punika, domain ékonomi inggih punika domain sosial saking praktik miwah transaksi manusa sané saling mapaiketan sané nénten prasida ngadeg ngaraga.